અમદાવાદ: મ્યુનિ. કોર્પોરેશનના સત્તાવાળાઓ દ્વારા ગઈ કાલે બાબુ જગજીવનરામ રેલવે ઓવરબ્રિજ અને બાબાસાહેબ આંબેડકર રેલવે ઓવરબ્રિજના કુલ રૂ.૧૨.૭૭ કરોડના ખર્ચે નવીનીકરણની દિશામાં ચક્રો ગતિમાન કરાયાં છે. આની સાથેસાથે વર્ષોજૂના ખોખરા રેલવેબ્રિજ અને સારંગપુર રેલવે ઓવરબ્રિજ પણ જર્જરિત હાલતમાં હોઈ આ બંને રેલવે ઓવરબ્રિજના નવીનીકરણ પ્રત્યે ધ્યાન કેન્દ્રિત કરવાની જરૂર છે. આવનારા સમયમાં આ બંને બ્રિજ પર મોટી દુર્ઘટના સર્જાવાની ભીતિછે.